**LICENČNÁ ZMLUVA**

uzatvorená podľa § 65 a nasl. zákona č. 185/2015 Z. z. autorského zákona

medzi zmluvnými stranami:

**Nadobúdateľ:**

Názov: **Mesto Trenčín**

Sídlo: Mierové námestie 1/2, 911 64 Trenčín

Zastúpenie: Mgr. Richard Rybníček, primátor mesta

IČO: 00312037

DIČ: 2021079995

Kontaktná osoba pre účely tejto zmluvy:

Meno a priezvisko: Ing. Janka Sedláčková

Telefón: 0902 925 007

E-mail: janka.sedlackova@trencin.sk

(ďalej len „Nadobúdateľ“)

a

**Poskytovateľ:**

Meno a priezvisko:

Adresa:

Narodený:

Kontakt:

Bankové spojenie:

Číslo účtu:

(ďalej len „Poskytovateľ“)

**I.**

**Úvodné ustanovenia**

1. Poskytovateľ je autorom diela v zmysle zákona č. 185/2015 Z. z. autorského zákona – návrhu vizuálnej identity pre KKC Hviezda, ktorého zobrazenie tvorí prílohu č. 1 tejto Zmluvy. Návrh vizuálnej identity pre KKC Hviezda je výsledkom tvorivej duševnej činnosti Poskytovateľa (ďalej len „Dielo“).
2. Predmetom tejto Zmluvy je za podmienok uvedených v tejto Zmluve udelenie súhlasu Poskytovateľa v prospech Nadobúdateľa na použitie návrhu vizuálnej identity pre KKC Hviezda spôsobom vymedzeným v tejto Zmluve a to výlučne v súvislosti s realizáciou súťaže Vizuálna identita Kultúrno-kreatívneho centra HVIEZDA v Trenčíne

**II.**

**Predmet Zmluvy**

1. Poskytovateľ na základe tejto Zmluvy udeľuje Nadobúdateľovi súhlas na použitie Diela v rozsahu uvedenom v článku III. tejto Zmluvy podľa § 19 autorského zákona (ďalej len „Licencia“) a Nadobúdateľ touto zmluvou udelenú Licenciu prijíma a zaväzuje sa návrhu vizuálnej identity pre KKC Hviezda používať v rozsahu udelenej Licencie.
2. Poskytovateľ vyhlasuje, že v prípade, ak Dielo obsahuje iné diela autorsky chránené v prospech iných autorov alebo práva chránené predpismi o ochrane priemyselného a duševného vlastníctva v prospech iných osôb, Poskytovateľ zabezpečil súhlasy týchto osôb alebo autorov diela a vysporiadal všetky ich autorsko-právne, príp. iné nároky za použitie diela alebo chráneného práva.

**III.**

**Spôsob použitia Diela**

1. Poskytovateľ udeľuje Nadobúdateľovi súhlas na použitie Diela spôsobom podľa § 19 ods. 4 autorského zákona, a to na:
2. spracovanie Diela,
3. spojenie Diela s iným dielom,
4. zaradenie Diela do databázy podľa § 131 autorského zákona,
5. vyhotovenie rozmnoženiny Diela,
6. verejné rozširovanie originálu Diela alebo jeho rozmnoženiny,
7. uvedenie Diela na verejnosti verejným vystavením originálu alebo rozmnoženiny Diela alebo ktorejkoľvek jeho časti

a to pre potreby súťaže Vizuálna identita Kultúrno-kreatívneho centra HVIEZDA v Trenčíne

Nadobúdateľ je oprávnený Dielo alebo ktorúkoľvek jeho časť spôsobom uvedeným v tomto ods. používať:

1. na umiestnenie Diela na sociálnych sieťach (Facebook a Instagram) Kultúrno-informačného centra Trenčín a Mesta Trenčín,
2. na umiestnenie Diela na webových stránkach trencin.sk a visit.trencin.sk (ako ilustračné fotky pri textoch, nie v trvalej galérii),
3. ako ilustračné zábery v mestských novinách INFO Trenčín,
4. v tlačených propagačných materiáloch Mesta Trenčín,

a to výlučne v súvislosti s realizáciou súťaže Vizuálna identita Kultúrno-kreatívneho centra HVIEZDA v Trenčíne

Nadobúdateľ má právo pri použití Diela na účel podľa tejto zmluvy Dielo modifikovať (napr. meniť farby, zmenšovať a podobne).

1. Poskytovateľ udeľuje Nadobúdateľovi Licenciu v územne a vecne neobmedzenom rozsahu.
2. Zmluvné strany sa dohodli, že Licencia, ktorú Poskytovateľ udeľuje na základe tejto zmluvy Nadobúdateľovi je výhradná.
3. Nadobúdateľ je oprávnený postúpiť Licenciu tretej osobe v rozsahu udelenej Licencie v súlade s § 72 ods. 2 autorského zákona len na základe predchádzajúceho súhlasu Poskytovateľa.
4. Nadobúdateľ je oprávnený udeliť tretej osobe súhlas na použitie Diela v rozsahu udelenej Licencie (tzv. sublicenciu) v súlade s § 72 ods. 1 autorského zákona vždy len s predchádzajúcim súhlasom Poskytovateľa.
5. Poskytovateľ touto zmluvou udeľuje Nadobúdateľovi Licenciu na použitie Diela na dobu určitú do 31.01.2023.
6. Poskytovateľ podpisom tejto zmluvy vyhlasuje, že je nositeľom všetkých práv autora k Dielu podľa autorského zákona, t. j. Poskytovateľ je oprávnený udeliť Licenciu k Dielu podľa tejto Zmluvy.

**IV.**

**Odmena**

Zmluvné strany sa dohodli, že udelenie licencie podľa tejto zmluvy je **bezodplatné.**

**V.**

**Záverečné ustanovenia**

1. Zmluva nadobúda platnosť dňom podpisu oprávnenými zástupcami oboch zmluvných strán a účinnosť nadobudne v deň nasledujúci po dni, v ktorom bude Zmluva zverejnená v súlade s § 47a ods. 1 Občianskeho zákonníka.
2. Zmeny a doplnky tejto Zmluvy sa môžu uskutočniť výlučne formou písomných dodatkov k tejto zmluve, podpísanými oprávnenými zástupcami oboch zmluvných strán.
3. V prípade ak dôjde k porušeniu touto Zmluvou založeného právneho vzťahu v dôsledku neplnenia povinností stanovených touto Zmluvou, má poškodená strana právo na náhradu škody, ktorá jej tým vznikla.
4. Práva a povinnosti zmluvných strán v zmluve bližšie neupravené sa riadia príslušnými ustanoveniami zákona č. 40/1964 Zb. občianskeho zákonníka a zákona č. 185/2015 Z. z. Autorský zákon.
5. Táto Zmluva sa vyhotovuje v troch rovnopisoch, pričom Nadobúdateľ dostane (2) rovnopisy a Poskytovateľ jedno (1) vyhotovenie.
6. Účastníci prehlasujú, že si Zmluvu prečítali, jej obsahu porozumeli, že ju uzatvorili vážne a slobodne, nie v tiesni a ani za nápadne nevýhodných podmienok, čo potvrdzujú vlastnoručnými podpismi.

Nadobúdateľ: Poskytovateľ:

V Trenčíne, dňa .............................. V ............, dňa ..............................

........................................................ ........................................................

Mgr. Richard Rybníček

primátor mesta

Príloha č. 1: Zobrazenie Diela a popis Diela